Urban Exploration Norge :: Les tråden - Beskyttelse mot muggsopp
Beskyttelse mot muggsopp
Skrevet: ti. mai 18, 2010 16:53 Emne: Beskyttelse mot muggsopp
Etter å ha oppholdt meg på steder fulle av muggsopp tenkte jeg det var på tide å undersøke farene rundt dette.. Har tidligere brukt vanlig munnbind hvis jeg har vært på områder med mye sopp, har funnet ut at dette ikke gir god nok beskyttelse etter å ha lest dette:
"Ved alle tiltak med muggsoppsanering kan det fyke mye slik at man må bruke støvmaske (vanlig munnbind er ikke bra nok). Fuktskader i bygninger vil vanligvis gi muggsoppvekst. Dette kan gi betydelige helseproblemer. Allergikere og astmatikere er mest utsatt på grunn av det høye nivået muggsoppsporer i svevestøvet. I tillegg til sporer, gir produserer enkelte muggsopparter mykotoksiner. Luftveisirritasjoner, øyeirritasjoner og unormal tretthet er de vanligste plagene i innemiljøer med fuktskade. Enkelte personer opplever at plagene øker i fuktig vær. Kjelleraktig lukt og synlig fukt er gode indikasjoner på muggsopp, men ikke alle sopparter avgir lukt."
Noen som har erfaring med dette? Jeg kommer i allefall til å gå til innkjøp av støvmaske nå..
Skrevet: ma. juli 05, 2010 21:01 Emne:
Jeg har også lyst til å kjøpe en maske mot muggsopp men har ikke helt funnet ut hvor man skal få tak i det. Ifølge en diskusjon på vårt svenske naboforum er masker klassifisert med FFP2 (den du henviser til) og FFP1 (dårligere, som man får kjøpt på clas ohlson) ikke bra nok mot mugg. Man må ha minst FFP3 for å ta muggopp ifølge dem.
Har googlet dette masse og stort sett står det at det holder med støvmaske så ikke vet jeg. Kanskje det holder på kort sikt, men hvis man skal oppholde seg lenge og jobbe f.eks. med muggsopp bør man ha høy klassifisering.
Har ikke helt funnet ut av hvor man kjøper FFP3 som ikke koster skjorta. Tips mottas gjerne. =)
Skrevet: ti. juli 06, 2010 10:46 Emne:
Sist endret av Jerazol to. april 17, 2014 18:40, totalt endret 1 gang
Skrevet: ma. juli 12, 2010 03:04 Emne:
Man får vel ikke varige mèn etter et muggsoppbesøk ?
visst ubehagelig når man er der, men har aldri opplevd noen spesielle plager utover dagen/dagene
Skrevet: lø. juli 17, 2010 18:12 Emne:
Hvor farlig muggsopp er, avhenger av hva slags type det er, hvor mye det er av den, hvorvidt man er spesielt predisponert for å ta skade av det, og hvor lenge man er i nærheten av det.
Jeg foretrekker å bruke ganske lang tid på å fotografere grundig når jeg driver med urbexing, så jeg burde sikkert egentlig skaffe en maske - har dog ikke merket noen problemer enda, men jeg har jo heller ikke holdt på spesielt mye med områder som er utsatt for sånt som dette.
I og med at sånne masker ikke koster så veldig mye, synes jeg at det er best å ikke ta sjanser med dette. Vanlige støvmasker bør vel holde for oss som ikke har for vane å drive med arbeid som direkte involverer muggsoppen?
Jeg veit ikke hvor bra den maska fra Biltema som er linket til tidligere fungerer mot muggsopp, jeg tolker det som at den er spesielt tiltenkt gasser fra kjemikalier? Går det kanskje i praksis for det samme?
Skrevet: on. aug. 04, 2010 20:07 Emne:
Har litt lesestoff her om farene ved muggsopp:
http://www.sykavhuset.no/muggsopp.htm
http://www.mycoteam.no/emner/skadetyper/mugg
Skrevet: sø. april 10, 2011 13:32 Emne:
Jeg har funnet ut at Jula har engangsmaske med FFP3 klassifisering.
Den koster 19 kroner, og det er jo ikke all verden å betale for å beskytte seg.
FFP3 skal visst fungere bra for både asbest og muggsopp...
Lurt å ha en som alltid kan ligge i sammen med tur-utstyret.
http://www.jula.no/korttidsmaske-ff-p3-133085
Masken er relativt komfortabel også, testa ut en og man tenkte knapt over at man hadde den på seg.
Heller ikke ille å puste gjennom..
Skrevet: ma. mars 26, 2012 18:55 Emne:
Jeg har vært litt på et costume/prop making side som heter the 405th, der var de en svenske som advarte mot masker fra biltema fordi de hadde en tendens til å lekke, antar da at jula ikke er noe serlig bedre. Dette gjeller da kjemikalier for plast støping eller lignende, men antar noe av det gjelder for mugg/asbest også. Serlig siden asbest. Er enten mikro eller nano partikler, tror det er sistnevnte.
Skrevet: ma. mars 26, 2012 20:16 Emne:
Apropos, 3M har FFP3-masker som er behagelige å bruke (dugger ikke på brillene) og er enkle å sjekke at de faktisk sitter riktig. Jeg tror Maxbo og/eller Byggmakker har dem ellers så kan de bestilles på nett fra http://netthandel.norhand.no/main.aspx?page=article&artno=84.9332&gid=912
Jeg ville nok ha satset på noe bedre hvis området var fullt av asbest, men for vanlig muggsopp burde det være mer enn nok.